Blou Bul-speler vas op seksklagŉ Jong Blou Bul-speler is op aanklag van seksuele aanranding in hegtenis geneem. Die Blou Bulle Maatskappy (BBM) het in ŉ kort verklaring die inhegtenisneming van die jong losvoorspeler bevestig. “Ons is nie tans in die posisie om enige kommentaar te lewer nie en sal nog ŉ verklaring uitreik sodra die reg sy gang gegaan het.” Die speler het verlede seisoen vir die Bulle se 0.19’s gespeel. Die BBM het enige verdere navrae na die speler se regsverteenwoordiger verwys. Volgens die regsverteenwoordiger het sy kliënt Dinsdag in die hof verskyn en is die saak tot 8 Januarie uitgestel wanneer hy na verwagting om borgtog sal aansoek doen. Dit was nie onmiddellik duidelik wanneer hy in hegtenis geneem is nie. Die speler se naam mag volgens wet nie genoem word nie weens die aard van die aanklagte en omdat hy nog nie op die aanklagte gepleit het nie. Maroela Media verneem die klaer is ŉ 18-jarige meisie.